Vita:Magyarország nagyközségeinek listája

message: A számjegytagolás miatt Solymárt lakosságszám szerint rossz helyre sorolja be a táblázat. – Nullextra NULLEXTRAKADÉMIA 2010. augusztus 17., 11:32 (CEST)
replies: text: Nem csak Solymárt, a lista másik vége is rossz. Szövegként tekinti a számokat, valami sablont bele kell írni minden népességszámhoz. Robotmunka. – Peyerk vita 2010. augusztus 17., 12:40 (CEST)
replies: text: :Tiszabecs legalább nem lett város közben. Ami azért már nemcsak sablonkérdés ... :) – Nullextra NULLEXTRAKADÉMIA 2010. augusztus 17., 13:08 (CEST)
thread_title: Döcc

message: Próbálnám összegyűjteni, mikor lettek/voltak nagyközségek a felsorolt települések, de kutyául szenvedek az adatok összekapargatásával. Nincs erre valamiféle megbízható forrás? Pasztilla 2020. július 21., 07:54 (CEST)
*Bácsbokod: 1873–1952,Magyarország történeti statisztikai helységnévtára – 8. Bács-Kiskun megye, 1996. 1985–1990, és utána?
*Bugac: 1950–1952,, 1973–1990, 1997-es Magyar Közlönyben (8. sz.) már nagyközség
*Dunapataj: 1873–1952, 1970–1990 és utána?
*Harta: 1873–1952, 1973–1990
*Helvécia: ? (1996 után)
*Lakitelek: 1973–1990, utána?
*Sükösd: 1873–1952, 1985–1990, utána?
*Tiszaalpár: ?
*Vaskút: 1873–1952, utána?
Izgalmas kérdés. Először is el kellene hozzá olvasnod a három korszak szerint szétbontott szócikkeket a nagyközségekről, hogy a fogalmi keretekben valamennyire eligazodj.
Amit keresel, ahhoz nem kell - sőt nem is szabad - az 1950 előtti időkig visszanyúlnod, annak nincs köze a mai listádhoz. A mai nagyközségi címek eredete csak 1969-ig nyúlik vissza. 
Az egyik szakdolgozatomhoz összeszedtem majdnem teljes körűen az évszámokat 1969 és 1990 között, de ez saját kutatás, amit nem publikáltam még sehol. Az 1990-es önkormányzati törvény visszahivatkozott az addig meglévő nagyközségi rangokra, de szakmailag és jogilag hibás módon. (A tanácsrendszerben nem községeket nyilvánítottak nagyközséggé, hanem községi tanácsokat nagyközségi tanácsokká, és a közös tanácsok esetében ez lényeges különbség.) Ezért 1990 után a nagyközségi címek használatában volt némi önkényesség. A Belügyminisztérium elvileg vezetett egy nyilvántartást, de azt pont a kulcsfontosságú első években nem publikálták. Nem tudtam megszerezni se kutatóként, se politikusként.
Mindenesetre maga a lista néhány év kihagyás után hozzáférhetővé vált a KSH által kiadott helységnévkönyvekben (elkezdték jelezni a nagyközségi címet), de a jogalap bizonytalan volt. A jogi szabályozás ráadásul egy időben olyan volt, hogy a nagyközségi címet el is lehetett veszteni körjegyzőséghez csatlakozással.
Szóval a téma izgalmas, de nem kellően feldolgozott ahhoz, hogy a Wikipédiába megfelelő forrásokkal alátámasztva fel tudnád venni az évszámokat, amiket keresel. Inkább tegyél le róla, mert ha töredékesen megcsinálnád, az félrevezető lenne, rontaná a WP minőségét. Ez fokozottan igaz lenne akkor, ha az egyes községek helytörténeti irodalmára próbálnál támaszkodni - az tipikusan teljesen alkalmatlan módszer ilyesmire. (Lásd a mezővárosi rang/cím történetét.) Peyerk vita 2020. július 21., 08:30 (CEST)
Ja, még annyi kiegészítésül, hogy a KSH történeti statisztikai helységnévtárai (a piros sorozat) minősíthetetlenül f.s cuccok. Az említett szakdolgozatomban külön fejezetet szenteltem annak, hogy ezt igazoljam példákkal, nehogy számon kérje valaki, miért nem használtam forrásként. Soha nem létezett települések szerepelnek benne, a közigazgatási beosztás változásait rengeteg tartalmi és dátumhibával közli stb. Az általad idézett adatokban következetesen visszatérő 1952-es évszám látványosan bizonyítja, hogy aki ezeket leírtam, annak fogalma sem volt, mit hadovál. A tanácsrendszer bevezetésével, 1950-ben megszűnt a nagy- és kisközségek megkülönböztetése, és majd csak 1969-ben hozzák létre a nagyközségi (tanácsi) jogállást, aminek viszont semmi köze az 1950 előtti nagyközségi jogálláshoz.
Sajnálatos, hogy az utókor valszeg mégis ezt fogja forrásként használni, hacsak meg nem írom mégis az erről szóló monográfiámat - de most a szovjet párhuzamokat kutatom, a magyar cuccot félretettem évekkel ezelőtt. Peyerk vita 2020. július 21., 08:38 (CEST)
replies: text: Köszönöm! Még mielőtt ideírtál, találtam egy nagyközség-szócikket, de ezek szerint hibásan szerkesztettek bele. Valahogy egyértelművé kellene tenni a szócikkben a széttagolást. Pasztilla 2020. július 21., 08:43 (CEST)
Szerintem ez az egyért. lap rendben van, csak nem találtál rá. Peyerk vita 2020. július 21., 08:56 (CEST)

text: Az egyértlap lap teteji linkjét láttam, de nem fogtam gyanút, ezért nem klikkeltem rá, számomra, és gyanítom, a többség számára az “önkormányzati rendszer”-ről elsődlegesen nem egy meghatározott közigazgatás-történeti korszak ugrik be, még homályosan el is méláztam, miért nem elég az önkormányzat egyértelműsítésnek. Szerintem az évszámos egyértelműsítés célravezetőbb lenne, különösen, hogy szövegszerű utalás nincs az előzményekre. Pasztilla 2020. július 21., 09:26 (CEST)
Ha neked sem volt segítség az egyért. tag így, akkor másnak nég kevésbé, igazad lehet. Nyugodtan módosítsd. Mondjuk "1950-ig", "1969-1990" és "1990-től". – Peyerk vita 2020. július 21., 09:37 (CEST)
thread_title:  Nagyközséggé válás dátuma